Հավելված N1

Հաստատված է

Հայաստանի Հանրապետության հանրային

ծառայությունները կարգավորող հանձնաժողովի 2021 թվականի --------- որոշմամբ

**Կ Ա Ր Գ**

**ԷՆԵՐԳԵՏԻԿԱՅԻ ԲՆԱԳԱՎԱՌՈՒՄ ՆԵՐԴՐՈՒՄԱՅԻՆ ԾՐԱԳՐԵՐԻ ՀԱՄԱՁԱՅՆԵՑՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգը սահմանում է Հայաստանի Հանրապետության հանրային ծառայությունները կարգավորող հանձնաժողովի հետ (այսուհետ՝ հանձնաժողով) այն ներդրումային ծրագրերի համաձայնեցման ընթացակարգը, որոնց շրջանակներում իրականացված ներդրումներըպետություն-մասնավոր գործընկերություն գործարքների, հանձնաժողովի հաստատած մեթոդիկաների կամ լիցենզիաների պայմանների համաձայնհետագայում լրիվ կամ մասնակի ենթակա են ներառման լիցենզավորված անձի համար սահմանվող սակագնում (ծառայությունների մատուցման վճարում):
2. Սույն կարգի իմաստով ներդրումներ են համարվում լիցենզավորված գործունեության իրականացման համար անհրաժեշտ օգտակար և օգտագործվող ակտիվների ավելացմանը, փոխարինմանը և (կամ) արդիականացմանն ուղղված ներդրումները:
3. Լիցենզավորված անձի կողմից հանձնաժողով ներկայացվող ներդրումային ծրագիրը պետք է նպատակաուղղված լինի հետևյալ հիմնախնդիրներից որևէ մեկի կամ մի քանիսի լուծմանը.
   1. արտադրական հզորությունների ավելացում,
   2. ծառայությունների մատուցման կամ սպասարկման որակի ցուցանիշների բարելավում,
   3. տեխնոլոգիական և առևտրային կորուստների կամ սեփական կարիքների ծախսերի նվազեցում,
   4. մաշված և դուրսգրման ենթակա ակտիվների վերականգնում կամ նորով փոխարինում,
   5. անվտանգության և հուսալիության մակարդակի բարձրացում,
   6. շրջակա միջավայրի պահպանությանն ուղղված միջոցառումների իրականացում,
   7. էներգախնայողության միջոցառումների իրականացում,
   8. ժամանակակից արդյունավետ տեխնոլոգիաների ներդրում, տեղական պաշարների արդյունավետ օգտագործում,
   9. հանձնաժողովի և իրավասու այլ մարմինների իրավական ակտերի պահանջների կատարում,
   10. էլեկտրաէներգետիկական համակարգի օպերատորի կողմից հաստատված՝ էլեկտրաէներգետիկական համակարգի զարգացման միասնական երկարաժամկետ ծրագրով համապատասխան ժամանակահատվածի համար նախատեսված այն բոլոր միջոցառումների իրականացում, որոնք վերաբերում են տվյալ լիցենզավորված անձին,
   11. Էներգետիկայի ոլորտի զարգացման հեռանկարային ծրագրերի ապահովմանն ուղղված միջոցառումների իրականացում,
   12. լիցենզավորված գործունեության արդյունավետության բարձրացմանն ուղղված այլ անհրաժեշտ միջոցառումների իրականացում։

1. **ՀԱՆՁՆԱԺՈՂՈՎԻ ՀԱՄԱՁԱՅՆԵՑՄԱՆԸ ՆԵՐԿԱՅԱՑՎՈՂ ՆԵՐԴՐՈՒՄԱՅԻՆ ԾՐԱԳՐԵՐԸ**

1. Լիցենզավորված անձի կողմից հանձնաժողովի համաձայնեցմանը ներկայացվող ներդրումային ծրագրերը պետք է ներառեն.
2. ներդրումային ծրագրի նպատակը և հիմնական ուղղությունները,
3. հիմնական ուղղություններից յուրաքանչյուրով ներդրումներ կատարելու անհրաժեշտության հիմնավորումները,
4. հիմնական ուղղություններից յուրաքանչյուրով ներդրումների ծավալի, իրականացման ժամանակացույցի և սպասվող արդյունքների գնահատականը,
5. ծրագրի ֆինանսավորման աղբյուրները և պայմանները:
6. Այն դեպքում, երբ ծագել է ներդրում կատարելու անհետաձգելի պահանջ, և և դրա իրականացման անհրաժեշտությունը կանխատեսելու և ժամանակի սղության պատճառով Հանձնաժողովի հետ սույն կարգով սահմանված կարգով համաձայնեցնելը կարող է հանգեցնել լիցենզավորված անձի ստանձնած պայմանագրային, օրենքով, կամ այլ իրավական ակտով սահմանված պարտավորությունների խախտման, լիցենզավորված անձը իրավասու է իրականացնել անհետաձելի ներդրում՝ նախապես գրավոր տեղեկացնելով Հանձնաժողովին։

1. **ՀԱՆՁՆԱԺՈՂՈՎԻ ՀԵՏ ՆԵՐԴՐՈՒՄԱՅԻՆ ԾՐԱԳՐԵՐԻ ՀԱՄԱՁԱՅՆԵՑՄԱՆ ԸՆԹԱՑԱԿԱՐԳԸ**

1. Հանձնաժողովըլիցենզավորվածանձիներդրումայինծրագիրըիրմոտմուտքագրվելուօրվանիցսկսումէդրաուսումնասիրությանգործընթացըև.
2. 30 աշխատանքային օրվա ընթացքում համապատասխան գրությամբ լիցենզավորված անձին է ներկայացնում ներդրումային ծրագրի վերաբերյալ իր դիտողություններն ու առաջարկությունները կամ,
3. 60 աշխատանքային օրվա ընթացքում կայացնում է որոշում ներդրումային ծրագրին ամբողջությամբ կամ մասնակիորեն համաձայնություն տալու կամ այն մերժելու վերաբերյալ:
4. Սույն կարգի 6-րդ կետի 1-ին ենթակետով սահմանված դեպքում լիցենզավորված անձը դիտարկում է հանձնաժողովի ներկայացրած դիտողությունները և առաջարկությունները և ծրագրի լրամշակված տարբերակը կարող է կրկին ներկայացնել հանձնաժողովի համաձայնեցմանը: Ներդրումային ծրագրի լրամշակված տարբերակում հանձնաժողովի դիտողություններն ու առաջարկությունները չընդունելու դեպքում լիցենզավորված անձը ներկայացնում է իր պարզաբանումները և հիմնավորումները: Հանձնաժողովը ներդրումային ծրագրի լրամշակված տարբերակն ստանալուց հետո 30 աշխատանքային օրվա ընթացքում կայացնում է որոշում` ներդրումային ծրագրին ամբողջությամբ կամ մասնակիորեն համաձայնություն տալու կամ այն մերժելու վերաբերյալ:
5. Անհրաժեշտության դեպքում Հանձնաժողովն իրավասու է ներդրումային ծրագրին համաձայնություն տալու մասին որոշմամբ սահմանել դրա իրականացման պայմանները կամ կատարման առաջնահերթ ուղղությունները և պահանջները։
6. Հանձնաժողովի հետ համաձայնեցված ներդրումային ծրագրերում փոփոխություններ կատարելու անհրաժեշտության դեպքում լիցենզավորված անձը դիմում է հանձնաժողով` ներկայացնելով ներդրումային ծրագրում փոփոխությունների կատարման անհրաժեշտությունը հիմնավորող համապատասխան փաստաթղթեր: Հանձնաժողովը առաջարկվող փոփոխությունների վերաբերյալ սույն կարգի 7-րդ և 8-րդ կետերում սահմանված ընթացակարգով և ժամկետներում կայացնում է համապատասխան որոշում:
7. Հանձնաժողովի հետ համաձայնեցված ներդրումային ծրագրի իրականացման ընթացքում դրա ուղղությունների ծավալներից ոչ էական շեղումների դեպքում լիցենզավորված անձը, այդ շեղումները հիմնավորող փաստաթղթերի հետ միասին, դիմում է հանձնաժողով` նրա գրավոր դիրքորոշումըստանալու նպատակով: Հանձնաժողովը 30 աշխատանքային օրվա ընթացքում ուսումնասիրում և տալիս է դրանց վերաբերյալ իր դիրքորոշումը: Սույն կարգի իմաստով ոչ էական են համարվում այնպիսի շեղումները, որոնց արդյունքում ներդրումային ծրագրի որևէ հիմնական ուղղությամբ հանձնաժողովի հետ համաձայնեցված ներդրումների տվյալ տարվա ծավալի փոփոխությունը չի գերազանցում 3%-ի սահմանը:

1. **ՎԱՐԿԱՅԻՆՄԻՋՈՑՆԵՐՈՎԻՐԱԿԱՆԱՑՎՈՂՆՊԱՏԱԿԱՅԻՆՆԵՐԴՐՈՒՄԱՅԻՆ ԾՐԱԳՐԵՐԸ**

1. Դրամաշնորհների, միջազգային կազմակերպությունների կողմից Հայաստանի Հանրապետության կառավարության երաշխիքով, ինչպես նաև Հայաստանի Հանրապետության պետական բյուջեից տրամադրված վարկային միջոցներով իրականացվող նպատակային ներդրումային ծրագրերի պարագայում դրանց սպասարկման և մարման ծախսերը ներառվում են լիցենզավորված անձի համար սահմանվող սակագնի (ծառայությունների մատուցման վճարի) հաշվարկում, ինչի վերաբերյալ հանձնաժողովն ընդունում է համապատասխան որոշում։